Una de les possibilitats que té l'empresari que decideix finalitzar la seva activitat empresarial és la venda o la transmissió de l'empresa.
Això li permet recurperar la inversió i l'esforç que ha abocat en el projecte, alhora que es conserva l'activitat econòmica i els llocs de treball.
Per la seva banda, la persona compradora disposarà d'un negoci rendible i en ple funcionament.
Les raons per dur a terme l'operació de compra-venda són múltiples: jubilació de l'empresari, falta de mitjans financers o tècnics que impossibilitin la continuïtat del negoci o la necessitat de liquiditat.
D'altra banda, el comprador d'una empresa en funcionament també gaudeix de diversos avantatges: consolidació de la posició de domini, avantatges competitius vinculats a l'ampliació de la dimensió i les economies d'escala, penetració en nous mercats i la diversificació de productes.
La compravenda consisteix en el lliurament definitiu d'una explotació comercial o industrial a canvi d'un import determinat.
Convé que les parts involucrades negociïn tots els aspectes que es considerin importants i específics per l'activitat que es desenvolupa, així com els elements que es volen transmetre.
Així, el contracte de compravenda ha d'incloure els detalls d'aspectes relacionats amb l'empresa, com els crèdits, les assegurances i les patents També convé que inclogui un annex amb l'inventari de tots els béns de l'empresa.
La principal obligació del comprador és pagar el preu per l'empresa que adquireix al venedor.
El venedor ha de lliurar al comprador l'empresa amb tots els elements que la integren: locals, maquinària, patents, marques i assegurances, excepte si s'ha arribat a un acord que digui el contrari.
En els casos que el venedor de l'empresa és propietari del local i se'n pacta la transmissió, el lliurament de béns immobles exigeix l'atorgament d'escriptura pública.
Si la persona venedora és arrendatari del local, s'ha de cedir el contracte d'arrendament o be rellogar el local.
Tant la cessió com el sotsarrendament s'ha de comunicar a l'arrendador en el termini d'1 mes.
Propietat industrial i intel·lectual
Cal deixar constància en escriptura pública de la transmissió de marques i patents, que normalment es transmeten amb l'empresa, i fer el canvi de nom en l'Oficina Espanyola de Marques i Patents.
Els contractes vigents entre l'empresari venedor i el comprador que són necessaris per la continuïtat de l'activitat de l'empresa (contractes de subministraments amb proveïdors, concessions administratives o contractes de dipòsit) es transmeten mitjançant un doble acord:
Els deutes es poden transmetre per un doble acord:
El venedor i el comprador de l'empresa responen solidàriament pels deutes laborals i de la Seguretat Social apareguts abans de la transmissió i durant un termini de 3 anys.
Pels deutes fiscals, el comprador respon subsidiàriament amb els béns de l'empresa.
En el cas de transmissió de l'objecte assegurat, el comprador es subroga en els drets i obligacions que corresponen d'acord amb el contracte de l'assegurança de l'anterior titular (venedor).
El venedor de l'empresa (assegurat) està obligat a comunicar l'existència de l'assegurança al comprador i a l'assegurador.
Com a conseqüència del cessament de l'activitat apareixen les següents obligacions fiscals:
La valoració és un aspecte absolutament subjectiu perquè depèn de la finalitat de la valoració.
La valoració és el procés a través del qual es mesura el grau d'utilitat per satisfer necessitats o proporcionar benestar en de les coses en termes monetaris.
Per aquest motiu la valoració és diferent per una operació de compravenda que en la liquidació de l'empresa o en el mercat de capitals.
Pel que fa al preu de l'empresa, és el valor que el venedor rep i que el comprador està disposat a pagar després d'un procés de negociació.
Si el transmissor és una persona física, la transmissió de l'empresa suposa una alteració del seu patrimoni.
D'aquesta manera la venda de l'empresa constitueix una pèrdua o un guany patrimonial que tributa per l'IRPF.
L'increment patrimonial es determina per la diferència entre el valor de transmissió i el valor d'adquisició.
Aquesta diferència està sotmesa a la tributació.
Les transmissions oneroses i les transmissions lucratives o gratuïtes (herències i donacions) estan subjectes a tributació, tot i que existeixen algunes excepcions.
Tributació en l'impost sobre societats
Si els transmissors són persones jurídiques, l'alteració patrimonial produïda per la transmissió genera una renta que tributa en l'impost sobre societats (IS).
Les pèrdues o guanys sotmesos a tributació per l'IS es determinen per la diferència entre el preu rebut i el valor comptable de l'empresa transmesa.
El valor comptable ha de ser corregit en funció de la normativa de l'IS a través d'ajustos extracomptables.
Tributació en l'impost de la renda de no residents
Tributen les rendes que es generen en la transmissió per part del venedor o del comprador que siguin no residents, amb independència que siguin persones físiques o persones jurídiques.
La tributació varia en funció del fet que les rendes s'obtinguin a través d'un establiment permanent al país o a l'estranger.
Tributació en l'impost de successions i donacions
Aquest impost grava les adquisicions gratuïtes de les persones físiques.
Si la transmissió involucra una empresa, la normativa de l'impost només contempla la determinació de la base imposable en funció de l'adquisició de béns i drets aïllats.
En el cas de transmissions d'empreses familiars o de participacions d'aquestes, es practica una important reducció en la base imposable (95%).
Tributació en l'impost sobre el valor afegit
El lliurament de béns i prestacions de serveis dins de l'àmbit de les activitats empresarials exigeix el pagament d'aquest impost perquè la transmissió de l'empresa es contempla com el lliuraments de béns que integren l'actiu real de l'empresa.
Responsabilitat dels deutes tributaris pendents
La normativa fiscal estableix la responsabilitat solidària (conjunta) entre el venedor i el comprador per les obligacions fiscals de l'anterior propietari i derivades del seu exercici.
La responsabilitat abasta les obligacions derivades de la manca d'ingrés de les retencions i ingressos a compte practicats.
Per tal de disposar de tota la informació relativa a la situació tributària de l'empresa i limitar la seva responsabilitat, el comprador pot sol·licitar a l'Administració una certificació detallada dels deutes, sancions i responsabilitats tributàries de l'empresa el dia de la transmissió.
D'aquesta manera, els contractes de treball en vigor conserven els mateixos termes i condicions.
Per tant, el nou empresari està obligat a reconèixer la categoria, l'antiguitat, les remuneracions i les condicions que el treballador hagués pactat amb l'empresa.
En matèria de Seguretat Social, el nou empresari està obligat a continuant cotitzant pel treballador i fer el pagament de les prestacions corresponents.
A part de la compravenda de l'empresa, existeixen diverses formes de transmissió de la propietat alternatives: